CELEX: C2006/178/11
Language: sl
Date: 2006-07-29 00:00:00
Title: Zadeva C-106/05: Sodba Sodišča (tretji senat) z dne  8. junija 2006  (predlog za sprejetje predhodne odločbe Bundesfinanzhof — Nemčija) — L.u.P. GmbH proti Finanzamt Bochum-Mitte (Šesta direktiva DDV — Oprostitve — Člen 13(A)(1)(b) in (c) ter člen 13(A)(2)(a) — Zunajbolnišnična zdravstvena oskrba, ki jo opravljajo osebe, ki niso osebe javnega prava — Zdravstvena oskrba pri opravljanju medicinske poklicne dejavnosti — Medicinske preiskave, ki jih po naročilu splošnih zdravnikov opravijo laboratoriji zasebnega prava zunaj zdravstvene ustanove — Pogoji oprostitve — Prosta presoja držav članic — Omejitve)

29.7.2006   
            
            
               SL
            
            
               Uradni list Evropske unije
            
            
               C 178/7
            
         Sodba Sodišča (tretji senat) z dne 8. junija 2006 (predlog za sprejetje predhodne odločbe Bundesfinanzhof — Nemčija) — L.u.P. GmbH proti Finanzamt Bochum-Mitte
   (Zadeva C-106/05) (1)
   
   (Šesta direktiva DDV - Oprostitve - Člen 13(A)(1)(b) in (c) ter člen 13(A)(2)(a) - Zunajbolnišnična zdravstvena oskrba, ki jo opravljajo osebe, ki niso osebe javnega prava - Zdravstvena oskrba pri opravljanju medicinske poklicne dejavnosti - Medicinske preiskave, ki jih po naročilu splošnih zdravnikov opravijo laboratoriji zasebnega prava zunaj zdravstvene ustanove - Pogoji oprostitve - Prosta presoja držav članic - Omejitve)
   (2006/C 178/11)
   Jezik postopka: nemščina
   Predložitveno sodišče
   Bundesfinanzhof
   Stranki v postopku v glavni stvari
   
      Tožeča stranka: L.u.P. GmbH
   
      Tožena stranka: Finanzamt Bochum-Mitte
   Predmet
   Predlog za sprejetje predhodne odločbe — Bundesfinanzhof — Razlaga člena 13(A)(1)(b) in 13(A)(2) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero (UL L 145, str. 1) — Oprostitve — Dejavnosti, ki so tesno povezane z bolnišnično ali zunajbolnišnično zdravstveno oskrbo — Medicinske laboratorijske preiskave, ki jih naročijo splošni zdravniki.
   Izrek
   
                
            
            
               Člen 13(A)(1)(b) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero je treba razlagati tako, da se za medicinske preiskave, preiskave, namenjene preventivnemu opazovanju in pregledom pacientov, ki jih, tako kot v postopku v glavni stvari, po naročilu splošnih zdravnikov opravi laboratorij zasebnega prava zunaj zdravstvene ustanove, lahko uporablja oprostitev iz te določbe, ki velja za zunajbolnišnično zdravstveno oskrbo, ki jo opravljajo druge uradno priznane ustanove zasebnega prava v smislu navedene določbe.
            
         
                
            
            
               Člen 13(A)(1)(b) in 13(A)(2)(a) navedene direktive ne nasprotuje nacionalni ureditvi, ki za oprostitev takih preiskav določi pogoje, ki se ne uporabljajo za oprostitev zdravstvene oskrbe, ki jo opravljajo splošni zdravniki, ki so jih naročili, in ki so poleg tega drugačni od tistih, ki se uporabljajo za dejavnosti, tesno povezane z zunajbolnišnično zdravstveno oskrbo v smislu prve od teh določb.
            
         
                
            
            
               Člen 13(A)(1)(b) te direktive nasprotuje temu, da nacionalna ureditev, ki za oprostitev medicinskih preiskav, ki jih opravijo laboratoriji zasebnega prava zunaj zdravstvenih ustanov, določi pogoj, da so opravljene pod zdravniškim nadzorom. Nasprotno ta določba ne nasprotuje temu, da bi ta ureditev oprostila navedene preiskave pod pogojem, da je najmanj 40 % namenjenih zavarovancem nosilca socialnega zavarovanja.
            
         
      (1)  UL C 115, 14.5.2005.